Cu cât a vândut ANAF vila de lux a Prinţului Paul de la Sinaia. Superbul imobil de lângă Castelul Peleş fusese scos pentru a treia oară la licitaţie
După două încercări eşuate, vila de lux a Prinţului Paul din Sinaia a fost vândută de ANAF. Bijuteria arhitecturală, evaluată de experţi la 1.200.000 de lei, a fost scoasă pentru a treia oară la licitaţie, în încercarea statului de a recupera prejudiciul din dosarul Ferma Băneasa.
- Tatăl studentei ucise în Timişoara, discurs emoţionant în faţa prietenilor fetei. DETALII la Observator 17:00, la Antena 1
- Atac terorist la Moscova. Ce se ştie despre cei patru presupuşi teroriști, care ar fi provocat masacrul
Din păcate, vila a fost vândută pentru doar 140.000 de euro. "Cel care a cumpărat-o a făcut o investiție excelentă. Prețul este foarte mic, chiar dacă în opinia mea suprafața nu era foarte mare, dar, repet, nu se mai poate replica o asemenea proprietate în zilele noastre, chiar dacă trebuie poate reconsolidată, reamenajată, este o bijuterie", a spus Eduard Uzunov, expert imobiliar, potrivit Braşov.net.
Condamnat definitiv în dosarul Ferma Băneasa
Prinţul Paul a fost condamnat definitiv la 3 ani şi 4 luni în dosarul Fermei Regale Băneasa, în 2020. "La data de 17.12.2020 Curtea de Apel Brașov a emis mandatul de executare a pedepsei închisorii nr. 42 din 17.12.2020 împotriva numitului AL ROMANIEI PAUL-PHILIPPE, fiul lui Mircea-Grigore si Helene-Henriette, născut la data de 13.08.1948 în Franta, loc. Paris, domiciliat în Mun. București, (...), condamnat la 3 ani si 4 luni închisoare pentru săvârșirea infracțiunilor de cumpărare de influență și complicitate la infracțiunea de abuz în serviciu contra intereselor publice", anunţa IGPR.
Cu puţin timp înainte de a primi hotărârea judecătorească a fugit în Paris, unde a fost arestat doi ani mai târziu și eliberat sub control judiciar pe durata procedurilor de aplicare a mandatului european emis pe numele lui.